Alexander Brailowski (16 Februarie 1896 – 25 April 1976) was 'n Russies-gebore Franse pianis gewees wat gespesialiseer het in die werke van Frédéric Chopin. Hy was een van die voorste konsertpianiste in die jare tussen die twee Wêreldoorloë gewees. Brailowski was in Kiëf in die Oekraïne, wat destyds deel van die Russiese Ryk was, in 'n Joodse gesin gebore. Hy het as seun klavier onder sy vader, wat 'n professionele pianis was, gestudeer. Hy het op 8-jarige leeftyd in Kiëf onder Vladimir Puchalsky, 'n leerling van Theodor Leschetizky, studeer. Teen die ouderdom van agtien jaar het hy die Kiëf Konservatoria bygewoon en aldaar in 1911 met 'n goue medalje gegradueer. Hy het voortgegaan om onder Leschetizky in Wene tot 1914 te studeer, daarna onder Ferruccio Busoni in Zürich, en uiteindelik onder Francis Planté in Parys. Hy het in 1926 'n Franse burger geword. Brailowski het in 1919 in Parys sy konsertbuiging gemaak. Brailowski het die volledige klavierstukke(honderd-en-sestig in getal) deur Frédéric Chopin vir 'n reeks van ses konsertuitvoerings rangskik.